
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 875 /15 nov.2011                          Nr.22/ 411 /15 nov.2011  

BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei Guvernului nr.10/2011 cu privire la rectificarea bugetului de stat pe anul 2011 si unele masuri financiare. (L618/2011, PLX526/2011).
Presedinte,                                                               Presedinte,

         Senator Ovidiu Marian                                       Deputat Maria Eugenia Barna

         SENAT                                                 CAMERA DEPUTATILOR

   Comisia pentru buget,                                                          Comisia pentru buget,

finante, activitate bancara                                                             finante si banci

     si piata de capital

Nr.XXII/ 875 /15nov.2011                              Nr. / 22 / 411/ 15 nov.2011

R A P O R T   C O M U N   
la

proiectul de lege pentru aprobarea Ordonanţei Guvernului nr.10/2011 cu privire la rectificarea bugetului de stat pe anul 2011 si unele masuri financiare
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L618/2011, respectiv  PLX 526/2011  au fost sesizate pentru dezbateri in fond la proiectul de lege mentionat si intocmirea unui raport comun.
Obiectul de reglementare al proiectului de lege il reprezinta rectificarea bugetului de stat pe anul 2011 in contextul evolutiei activitatii economice din primele cinci luni ale anului. Principalele modificari se refera la majorarea veniturilor, respectiv a cheltuielilor, atat la bugetul de stat cat si la bugetul Fondului national unic de asigurari sociale de sanatate,  la stingerea unor datorii reprezentand obligatii de plata ale unor societati/companii nationale sau furnizori de energie termica, majorarea sumelor defalcate din taxa pe valoarea adaugata pentru finantarea cheltuielilor descentralizate la nivelul judetelor, precum si redistribuirea unor economii la cheltuieli in cadrul fondurilor aprobate in bugetele unor ordonatori de credite. Astfel, se propune:
· majorarea veniturilor bugetului de stat pe anul 2011 cu 3.188,3 milioane lei;

· majorarea cheltuielilor bugetului de stat cu suma de 4.079,8 milioane lei;
· majorarea deficitului bugetar cu 891,5 milioane lei;

· majorarea, atat la venituri cat si la cheltuieli, a bugetului Fondului national unic de asigurari sociale de sanatate cu 291,7 milioane lei;
· majorarea sumelor defalcate din taxa pe valoarea adaugata pentru finantarea cheltuielilor descentralizate la nivelul judetelor cu 18,4 milioane lei prin diminuarea cu aceeasi suma a sumelor defalcate din taxa pe valoarea adaugata pentru finantarea cheltuielilor descentralizate la nivelul comunelor, oraselor, municipiilor si sectoarelor municipiului Bucuresti;
· majorarea sumelor defalcate din taxa pe valoarea adaugata pentru echilibrarea bugetelor locale cu 20,4 milioane lei;

· redistribuiri la anumite cheltuieli in cadrul fondurilor aprobate in bugetele unor ordonatori de credite, precum si redistribuiri la cheltuielile de personal intre ordonatorii principali de credite, in suma totala de 716,0 milioane lei, cu incadrarea in plafonul nominal al cheltuielilor de personal aferente bugetului general consolidat.  

Consiliul Legislativ si Consiliul Economic si Social au avizat favorabil proiectul de ordonanta. 
Ministerul Finantelor Publice a transmis Consiliului Fiscal proiectul de rectificare a bugetului de stat si bugetului asigurarilor sociale de stat pe anul 2011, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 
Consiliul fiscal, potrivit atributiilor sale, a emis urmatoarele opinii si rercomandari cu privire la proiectul de rectificare bugetara:
· proiectul de rectificare bugetara indeplineste conditia cu privire la cheltuielile de personal ale bugetului general consolidat care nu pot fi majorate pe parcursul anului bugetar, stabilita de Legea nr.69/2010 la art.9 alin.(2), precum si conditiile de la art.15 alin. (2) care prevad ca nu pot fi aprobate mai mult de doua rectificari bugetare pe an si acestea nu pot fi promovate in primele sase luni ale anului;
· proiectul de rectificare bugetra nu indeplineste conditia prevazuta la art.16 din Legea nr.69/2010 in conformitate cu care cheltuielile totale ale bugetului general consolidat, excluzand asistenta financiara din partea Uniunii Europene si a altor donatori, nu pot fi suplimentate cu ocazia rectificarilor bugetare decat pentru plata serviciului datoriei publice si pentru plata contributiei Romaniei la Bugetul Uniunii Europene;

· Consiliul fiscal atrage atentia ca incalcarea art. 16 din Legea nr.69/2010 implica sanctiuni explicite in conformitate cu prevederile art.56 alin. (1) si (2) din aceeasi lege si considera regretabila practica de a eluda, printr-un act normativ, regulile instituite de lege pentru promovarea disciplinei in executia bugetara, iar recursul la derogare de la aceste reguli submineaza unul dintre scopurile pentru care a fost asumata Legea responsabilitatii fiscal – bugetare.

Proiectul de lege a fost avizat favorabil de:
· Comisia pentru sanatate publica si Comisia pentru sanatate si familie
· Comisia pentru drepturile omului, culte si minoritati si Comisia pentru drepturile omului, culte si problemele minoritatilor nationale

· Comisia comuna permanenta a Camerei Deputatilor si Senatului pentru exercitarea controlului parlamentar asupra activitatii Serviciului Roman de Informatii
· Comisia speciala a Camerei Deputatilor si Senatului pentru exercitarea controlului parlamentar asupra activitatii Serviciului de Informatii Externe

Proiectul de lege a fost avizat negativ de:

· Comisia economica, industrii si servicii si Comisia pentru politica economica, reforma si privatizare
Domnul senator Lazar Constantin a prezentat un amendament care, supus votului, a fost respins, cu majoritate de voturi, si se regaseste in anexa care face parte integrantă din prezentul raport.
Intrunite in sedinta comuna, membrii celor doua comisii au hotarat cu majoritate de voturi sa adopte un raport de admitere cu un amendament respins prezentat in anexa.

La dezbaterea proiectului de lege a participat Ion Ghizdeanu, secretar de stat la Ministerul Finantelor Publice.


In consecinta supunem spre dezbatere si adoptare, Plenului Parlamentului, raportul de admitere si proiectul de lege.

In raport cu obiectul de reglementare, proiectul de lege face parte din categoria legilor ordinare.
Presedinte,                                                               Presedinte,

         Senator Ovidiu Marian                                       Deputat Maria Eugenia Barna
Redactat: G. Pîslaru

Anexa
Amendamente respinse
la

proiectul de lege pentru aprobarea Ordonanţei Guvernului nr.10/2011 cu privire 

la rectificarea bugetului de stat pe anul 2011 si unele masuri financiare (L618/2011, PLX526/2011)
	Nr.

crt.
	Text ordonanta
	Amendamente
	Observatii

	1.
	Art.55

„(4) Se autorizează Casa Naţională de Asigurări de Sănătate, în anexa nr. 10/06 "Sinteza finanţării programelor" şi anexa nr. 10/07 "Fişa programului", să suplimenteze "Programul naţional de sănătate cu scop curativ" cu suma de 242.573 mii lei, prin diminuarea cu aceeaşi sumă a "Programului naţional privind asigurarea serviciilor medicale, a medicamentelor şi dispozitivelor medicale în cadrul sistemului de sănătate".

	(4) Se autorizează Casa Naţională de Asigurări de Sănătate, în anexa nr. 10/06 "Sinteza finanţării programelor" şi anexa nr. 10/07 "Fişa programului", să suplimenteze "Programul naţional de sănătate cu scop curativ" cu suma de 242.573 mii lei, prin diminuarea cu aceeaşi sumă a Fondului national unic de asigurari sociale de sanatate.

	Autor: senator Lazar Constantin


